ನಯನಾ ಜೇಮ್ಸ್

ನಯನಾ ಜೇಮ್ಸ್ (ಜನನ ೧೮ ಅಕ್ಟೋಬರ್ ೧೯೯೫) ಉದ್ದ ಜಿಗಿತ ಸ್ಪರ್ಧೆಯಲ್ಲಿ ಸ್ಪರ್ಧಿಸುವ ಭಾರತೀಯ ಅಥ್ಲೀಟ್.   

ಅವರು ೨೦೧೭ ರಲ್ಲಿ ಏಷ್ಯನ್ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ ನಡೆಸಿದ ಮಹಿಳೆಯರ ಲಾಂಗ್ ಜಂಪ್‌ನಲ್ಲಿ ಕಂಚಿನ ಪದಕವನ್ನು ಗಳಿಸಿದರು ಮತ್ತು  ಅವರ ದೇಶವಾಸಿ ನೀನಾ ವರಕಿಲ್ ಬೆಳ್ಳಿ ಪದಕವನ್ನು ಪಡೆದರು. 

 ಆರಂಭಿಕ ಜೀವನ 
ನಯನಾ ಅವರು ೧೮ ಅಕ್ಟೋಬರ್ ೧೯೯೫ ರಂದು ಭಾರತದ ಕೇರಳ ರಾಜ್ಯದ ಕೋಝಿಕ್ಕೋಡ್‌ನಲ್ಲಿ ಜನಿಸಿದರು.  ಅವರ ಪ್ರತಿಭೆಯನ್ನು ಕೋಝಿಕ್ಕೋಡ್‌ನ ಸೇಂಟ್ ಜಾರ್ಜ್ ಹೈಯರ್ ಸೆಕೆಂಡರಿ ಶಾಲೆಯಲ್ಲಿ ವಿದ್ಯಾರ್ಥಿಯಾಗಿದ್ದಾಗ ಮಾಜಿ ಅಥ್ಲೀಟ್ ಆಗಿದ್ದ ಕೆ. ಎಂ. ಪೀಟರ್ ಅವರು ಗುರುತಿಸಿದರು. ೨೦೧೦ ರಲ್ಲಿ, ನಯನಾ ಅವರು ಖ್ಯಾತ ಅಥ್ಲೀಟ್ ಮಯೂಖಾ ಜಾನಿ ಅವರ ಮಾಜಿ ತರಬೇತುದಾರರಾದ ಜೋಸ್ ಮ್ಯಾಥ್ಯೂ ಅವರಲ್ಲಿ ತರಬೇತಿ ಪಡೆಯಲು ಕೇರಳದ ತಲಶ್ಶೇರಿಯಲ್ಲಿರುವ ಭಾರತೀಯ ಕ್ರೀಡಾ ಪ್ರಾಧಿಕಾರದ ಸಂಸ್ಥೆಗೆ ಸ್ಥಳಾಂತರಗೊಂಡರು. 

 ವೃತ್ತಿ 
೨೦೧೭ ರಲ್ಲಿ ಪಟಿಯಾಲದಲ್ಲಿ ನಡೆದ ೨೧ ನೇ ಫೆಡರೇಶನ್ ಕಪ್ ರಾಷ್ಟ್ರೀಯ ಹಿರಿಯ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ನಲ್ಲಿ ಚಿನ್ನ ಗೆದ್ದ ಪ್ರದರ್ಶನದ ನಂತರ ನಯನಾ ಖ್ಯಾತಿಯನ್ನು ಗಳಿಸಿದರು. ನಯನಾ ಲಾಂಗ್ ಜಂಪ್ ಸ್ಪರ್ಧೆಯಲ್ಲಿ ೬.೫೫ ಮೀ ಜಿಗಿತವನ್ನು ದಾಖಲಿಸಿದರು, ಇದು ಅವರ ವೈಯಕ್ತಿಕ ಅತ್ಯುತ್ತಮ ಸಾಧನೆಯಾಗಿದೆ.  ಪಟಿಯಾಲದಲ್ಲಿ ನಡೆದ ೨೨ ನೇ ಫೆಡರೇಷನ್ ಕಪ್ ನಲ್ಲಿ ನಯನಾ ಲಾಂಗ್ ಜಂಪ್ ಸ್ಪರ್ಧೆಯಲ್ಲಿ ಮತ್ತೊಂದು ಚಿನ್ನ ಗೆಲ್ಲುವ ಮೂಲಕ ತಮ್ಮ ಸರಣಿಯನ್ನು ಮುಂದುವರಿಸಿದ್ದಾರೆ.

ನಯನಾ ಅವರ ೬.೫೫ ಮೀ ಜಿಗಿತವು ಲಾಂಗ್ ಜಂಪ್ ಈವೆಂಟ್ ಇತಿಹಾಸದಲ್ಲಿ ಅಗ್ರ ೫ ಭಾರತೀಯ ಪ್ರದರ್ಶನಗಳಲ್ಲಿ ಒಂದಾಗಿದೆ.  ೨೦೧೮ ರಲ್ಲಿ, ಅವರು ಕಾಮನ್‌ವೆಲ್ತ್ ಗೇಮ್ಸ್ ಮಹಿಳೆಯರ ಲಾಂಗ್ ಜಂಪ್ ಸ್ಪರ್ಧೆಯಲ್ಲಿ ೧೨ ನೇ ಸ್ಥಾನವನ್ನು ಪಡೆದರು.  ೨೦೧೮ ರ ಏಷ್ಯನ್ ಒಳಾಂಗಣ ಕ್ರೀಡಾಕೂಟದಲ್ಲಿ, ನಯನಾ ಮಹಿಳೆಯರ ಲಾಂಗ್ ಜಂಪ್‌ನಲ್ಲಿ ೬.೦೮ ಮೀ ಜಿಗಿತದೊಂದಿಗೆ ಬೆಳ್ಳಿ ಪದಕವನ್ನು ಪಡೆದರು.

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 

 ವಿಶ್ವ ಅಥ್ಲೆಟಿಕ್ಸ್‌ನಲ್ಲಿ ನಯನಾ ಜೇಮ್ಸ್

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:೧೯೯೫ ಜನನ